24-oji metinė Komisijos ataskaita europos Parlamentui dėl bendrijos antidempingo, antisubsidijų ir apsaugos priemonių (2005 m.) {SEK(2007) 440} /* KOM/2007/0171 galutinis */





[pic] | EUROPOS BENDRIJŲ KOMISIJA | Briuselis, 10.4.2007 KOM(2007) 171 galutinis 24-oji METINĖ KOMISIJOS ATASKAITA EUROPOS PARLAMENTUI dėl bendrijos antidempingo, antisubsidijų ir apsaugos priemonių (2005 m.) {SEK(2007) 440} Įvadas Ši 2005 m. Europos Parlamentui pateikta ataskaita yra tolesnis žingsnis po 1981 m. gruodžio 16 d. jo priimtos rezoliucijos dėl Bendrijos antidempingo priemonių ir po Europos Parlamento pramonės, išorės prekybos, mokslinių tyrimų ir energetikos komiteto ataskaitos. Šioje trumpoje ataskaitoje apžvelgiami svarbiausi 2005 m. įvykiai, tačiau kaip ir ankstesniais metais prie jos pridedamas išsamesnis Komisijos tarnybų darbinis dokumentas ir išsamesni priedai. Ataskaita parengta pagal tą pačią bendrą darbinio dokumento struktūrą, o kad būtų galima lengvai rasti smulkesnę informaciją, visos antraštinės dalys atitinka darbinį dokumentą. Su šia ataskaita ir visu darbiniu dokumentu visuomenė gali susipažinti internete: http://europa.eu.int/comm/trade/issues/respectrules/anti_dumping/legis/index_en.htm Ataskaitą reikia vertinti atsižvelgiant į ES prekybos politikos bendrąjį pagrindą, kaip neseniai nustatyta Komisijos komunikate dėl Globaliosios Europos[1]. Todėl Komisija 2006 m. gruodžio mėn. priėmė žaliąją knygą, kuria raginama viešai svarstyti, kaip ES galėtų geriau panaudoti prekybos apsaugos priemones (PAP) kintančioje pasaulinėje ekonomikoje. Į šios procedūros rezultatus bus atsižvelgta vėlesnėse ataskaitose. 1. TEISėS AKTų APžVALGA Antidempingo (AD), antisubsidijų (AS) ir apsaugos priemonių (AP) tyrimai atliekami remiantis pagrindiniais Tarybos reglamentais. Darbiniame dokumente pateikiama galiojančių įstatymų apžvalga. Pagrindiniai tekstai apie antidempingą (AD) ir antisubsidijas (AS) toliau nurodomi kaip pagrindinis (-iai) reglamentas (-ai). 1.1. 2005 m. Bendrijos teisės aktų pakeitimai Atsižvelgiant į Ukrainos padarytą labai didelę pažangą sudarant rinkos ekonomikos sąlygas, Taryba priėmė Komisijos pasiūlymą vykdant AD tyrimus šią šalį laikyti visiškai rinkos ekonomikos reikalavimų besilaikančia valstybe. Tai leidžia Ukrainos eksportuotojams ir gamintojams nustatyti normaliąją vertę pagal savo kainas ir sąnaudas. Reglamentas (EB) Nr. 2117/2005 įsigaliojo 2005 m. gruodžio 30 d. 2. PLėTRA Po 2004 m. gegužės mėn. įvykusios ES plėtros 2005 m. Komisija tęsė darbą, kuriuo norėjo užtikrinti sklandų naujųjų valstybių narių administracijų integravimą į prekybos apsaugos sritį. Ši veikla – tai nuolatinis keitimasis informacija, specializuotų mokymo ir vertinimo seminarų rengimas. 2005 m. Komisija taip pat užbaigė stebėjimą ir nustojo taikyti specialiąsias pereinamojo laikotarpio priemones, t. y. įsipareigojimus, kurių buvo imtasi keturiais atvejais (amonio nitratui iš Rusijos ir Ukrainos, orientuoto grūdėtumo elektrotechninio plieno lakštams iš Rusijos ir silicio karbidui iš Ukrainos), kad vartotojai naujosiose valstybėse narėse po 2004 m. plėtros išvengtų ekonomikos sunkumų ir (arba) šoko. Atsižvelgiant į teigiamą 2004 m. plėtros patirtį, Prekybos GD parengė veiksmų planą, kuriuo siekiama prekybos apsaugos sritį parengti Bulgarijos ir Rumunijos stojimui. 3. VISOS šALIES RINKOS EKONOMIKOS STATUSAS (RES) Teoriškai visai šaliai taikomi kriterijai, siekiant nustatyti, ar šalis gali būti laikoma visiškai rinkos ekonomikos reikalavimų besilaikančia valstybe, vykdant AD tyrimus, buvo pagrįsti individualioms bendrovėms, įsikūrusioms prie rinkos ekonomikos pereinančiose šalyse, taikomais kriterijais, kurie nurodyti pagrindinio reglamento 2 straipsnio 7 dalyje. 2005 m. šioje srityje buvo padaryta didėlė pažanga. Visų pirma buvo įvertintas 2002 m. kovo mėn. gautas Ukrainos prašymas, ir Komisija pasiūlė šiai šaliai suteikti RES, nes ji atitiko visus kriterijus (žr. 1.1 punktą). 2003 m. rugsėjo mėn. gautas Kinijos Liaudies Respublikos (KLR) prašymas. Komisija 2004 m. birželio mėn. atliko preliminarų vertinimą. Atlikus vertinimą buvo įsteigta dvišalė darbo grupė, kurios užduotis – nagrinėti padarytą pažangą. 2005 m. rugsėjo mėn. ES ir Kinijos aukščiausiojo lygio susitikime šiai darbo grupei suteiktas svarbesnis vaidmuo, nes abi šalys nusprendė pradėti aukšto lygio dialogą neišspręstiems klausimams išnagrinėti, kad būtų padaryta pažanga sprendžiant RES klausimą. 2005 m. Vietnamas, Mongolija ir Armėnija savo RES prašymus papildė nauja informacija. Komisija išnagrinėjo šią informaciją ir pateikė klausimų dėl tam tikrų aspektų, kurie atsakymuose nebuvo išsamiai aptarti. Komisija taip pat analizavo visų trijų šalių išorės šaltinius. Ji paprašė Kazachstano suteikti papildomos informacijos. Visoms šiuo metu svarstomoms šalims visos šalies rinkos ekonomikos statusas suteikiamas, jei jos atitiks likusius kriterijus. 4. INFORMACIJA IR KOMUNIKACIJA, DVIšALIAI KONTAKTAI 2004 m. gruodžio mėn. įkurta Prekybos apsaugos pagalbos tarnyba mažosioms ir vidutinėms įmonėms (MVĮ) toliau vykdė savo veiklą – sprendė konkrečius MVĮ būdingus klausimus (problemas), susijusius su prekybos apsaugos priemonėmis. Komisija buvo 10 informacinio pobūdžio seminarų ūkio subjektams ir trečiųjų šalių administracijoms organizatorė arba dalyvė. Be to, 2005 m. gruodžio mėn. Komisija gavo jos taikomų prekybos apsaugos priemonių vertinimo rezultatus(http://ec.europa.eu/trade/issues/respectrules/anti_dumping/legis/index_en.htm)Vertinimas buvo atliktas remiantis suinteresuotųjų šalių, t. y. valstybių narių, Bendrijos pramonės atstovų, eksportuotojų, importuotojų ir paskesnių vartotojų, tyrimu. Vertintojai teigiamai įvertino bendrą Bendrijos prekybos apsaugos tyrimų metodą. Vertinime ne tik patvirtinamas darnus EB sistemos pobūdis ir taikomi aukšti standartai, bet ir siūloma apsvarstyti tam tikrus konkrečius klausimus bei pateikiama vertingų tobulinimo pasiūlymų. Pasinaudojus šiais pasiūlymais būtų galima pagerinti tam tikrus dabartinės sistemos aspektus, ypač šalių teises ir skaidrumą. 5. AD, AS IR AP TYRIMų BEI PRIEMONIų APžVALGA 5.1. Bendrosios pastabos 2005 m. pabaigoje Bendrijoje galiojo 135 AD (žr. O priedą) ir 12 AS priemonės (žr. P priedą). 2005 m. tik 0,45 % viso importo į Bendriją daliai buvo taikomos AD ir AS priemonės. Primename, kad išsamesnė informacija apie toliau pateiktas problemas yra prie šios ataskaitos pridėtame darbiniame dokumente. Nuorodos į darbinio dokumento priedus pažymėtos antraštėse. 5.2. Nauji tyrimai (žr. A–E ir N priedus) 2005 m. buvo pradėti 26 tyrimai[2]. Penkiolikoje tyrimų nustatyti laikinieji muitai. Išnagrinėjus devyniolika bylų, nuspręsta taikyti galutinį muitą. Atlikus dešimt tyrimų, nuspręsta priemonių netaikyti. Nuspręsta, kad kitos 27 priemonės, iš kurių 7 yra kompensacinės priemonės, automatiškai nustos galioti po 5 metų. 5.3. Peržiūros tyrimai Peržiūros tyrimai ir toliau lieka pagrindinė PAP tarnybų darbo dalis. Jie sudaro daugiau kaip 64 % visų inicijuotų tyrimų. Darbinio dokumento 2 lentelėje pateikiama statistinė 2001–2005 m. informacija. 5.3.1. Priemonių galiojimo termino peržiūros (žr. F priedą) Pagrindinių reglamentų 11 straipsnio 2 dalyje ir 18 straipsnyje numatoma priemonių galiojimo pabaiga po penkerių metų, jei, atlikus priemonių galiojimo termino peržiūrą, nenustatoma, kad priemonės turi būti taikomos toliau. 2005 m. buvo inicijuotos 23 priemonių galiojimo termino peržiūros, iš kurių septyniose padaryta išvada, kad muitus reikia taikyti dar penkerius metus. Vertėtų atkreipti dėmesį į tai, kad tyrimai, inicijuoti po 2004 m. kovo 20 d., jau turi baigtis, t. y. išvados turėtų būti padarytos per 12 mėn., bet ne vėliau kaip per 15 mėn. nuo inicijavimo pradžios. 5.3.2. Tarpinės peržiūros (žr. G priedą) Pagrindinių reglamentų 11 straipsnio 3 dalyje ir 19 straipsnyje numatoma peržiūrėti priemones jų galiojimo metu. Peržiūrose gali būti svarstomi tik dempingo ir (arba) subsidijų arba žalos aspektai. 2005 m. iš viso inicijuotos 22 tarpinės peržiūros. Atlikus aštuoniolika tarpinių peržiūrų, nuspręsta patvirtinti arba pakeisti muitą, o 3 tyrimai buvo baigti, taigi panaikintos ir priemonės. 5.3.3. „Kitos“ tarpinės peržiūros (žr. H priedą) 2005 m. atliktos dar kelios kitos peržiūros, kurioms netaikomi pagrindinių reglamentų 11 straipsnio 3 dalis arba 19 straipsnis arba apie kurių inicijavimą nebuvo paskelbta Oficialiajame leidinyje. Jos labiau susijusios, inter alia, su sutikimu, savanorišku atsisakymu vykdyti įsipareigojimus arba jų nesilaikymu, produkto aprašymo paaiškinimu ir pan. 5.3.4. Naujų eksportuotojų peržiūros (žr. I priedą) Pagrindinių reglamentų 11 straipsnio 4 dalyje ir 20 straipsnyje atitinkamai numatomos „naujų eksportuotojų“ ir „greitesnės“ peržiūros, siekiant nustatyti individualius dempingo skirtumus arba individualius kompensacinius muitus naujiems aptariamoje eksportuojančioje šalyje įsikūrusiems eksportuotojams, kurie neeksportavo produkto per tiriamąjį laikotarpį. Šie eksportuotojai turi įrodyti, kad jie tikrai yra nauji eksportuotojai ir kad jie iš tikrųjų pradėjo eksportą į Bendriją po tiriamojo laikotarpio. Taigi jiems galima apskaičiuoti individualų muitą, kuris paprastai yra mažesnis už visoje šalies teritorijoje galiojantį muitą. 2005 m. buvo inicijuotos 5 naujų eksportuotojų peržiūros (2 greitesnės peržiūros). Atlikti keturi tyrimai, iš kurių 1 buvo greitesnės peržiūros. Atlikus vieną tyrimą paliktas pradinis muitas. 5.3.5. Absorbciniai tyrimai (žr. J priedą) Turint pakankamai informacijos, rodančios, kad po pirminio tyrimo laikotarpio ir prieš nustatant priemones arba jas jau nustačius eksporto kainos sumažėjo arba importuotų produktų perpardavimo kainų ar vėlesnių pardavimo kainų pokyčio Bendrijoje nebuvo arba jis buvo nepakankamas, gali būti pradėta absorbcijos peržiūra, kuria siekiama patikrinti, ar taikoma priemonė turėjo poveikio minėtoms kainoms. Dempingo skirtumai gali būti perskaičiuoti, o muitas padidintas siekiant atsižvelgti į tokias mažas eksporto kainas. Galimybė atlikti „absorbcijos“ peržiūras yra numatyta pagrindinių reglamentų 12 straipsnyje ir 19 straipsnio 3 dalyje. 2005 m. inicijuotas vienas antiabsorbcinis tyrimas, o vienas buvo baigtas nepadidinus muito. 5.3.6. Priemonių nesilaikymo tyrimas (žr. K priedą) Galimybė pakartoti tyrimą, jei yra įrodymų, kad pažeidinėjamos priemonės, buvo numatyta pagrindinių reglamentų 13 ir 23 straipsniuose. 2005 m. buvo pradėti 3 tyrimai, vieno iš jų išvada – toliau taikyti muitą. 5.4. Apsaugos priemonių tyrimai (žr. L priedą) 2005 m. inicijuoti du apsaugos priemonių tyrimai – vienas tekstilės gaminių, kitas sušaldytų braškių. Tekstilės gaminių tyrimas baigtas tais pačiais metais. Nustatytos galutinės auginamų lašišų priemonės, tačiau vėliau jos panaikintos. 2005 m. pabaigoje galiojo tik viena apsaugos priemonė, visų pirma taikoma importuojamiems tam tikriems citrusiniams vaisiams. 6. AD IR AS PRIEMONIų įGYVENDINIMAS 6.1. Tolesnis priemonių įgyvendinimas Tolesnė veikla, susijusi su galiojančiomis priemonėmis, buvo susijusi keturiomis pagrindinėmis sritimis: 1) kelio sukčiavimui užkirtimas; 2) prekybos srautų ir rinkos pokyčių stebėjimas; 3) veiksmingumo didinimas tinkamomis priemonėmis ir 4) reagavimas į pažeidimus. Tokia veikla PAP tarnyboms suteikė galimybę imtis daugiau iniciatyvos, o ne vien tik veikti teisėsaugos srityje. 6.2. Įsipareigojimų vykdymo priežiūra (žr. M ir Q priedus) Įsipareigojimų vykdymo priežiūra yra įgyvendinimo veiklos dalis, nes įsipareigojimai yra AD ir AS priemonių forma. Komisija joms pritaria, jei jai taikant galima veiksmingai pašalinti dempingo ar subsidijų padarytą žalą. 2005 m. pradžioje galiojo iš 47 bendrovių priimti įsipareigojimai. 2005 m. buvo padaryti šie įsipareigojimų paketo pakeitimai: 16 bendrovių įsipareigojimų galiojimas baigėsi, priimti 9 įsipareigojimų pasiūlymai. Bendras galiojančių įsipareigojimų skaičius 2005 m. pabaigoje buvo 40. 7. GRąžINAMOSIOS IšMOKOS (žR. T PRIEDą) Pagrindinių reglamentų 11 straipsnio 8 dalyje ir 21 straipsnio 1 dalyje importuotojams numatyta galimybė prašyti grąžinti atitinkamus surinktus muitus, jei įrodoma, kad dempingo ir (arba) subsidijų skirtumas, kurių pagrindu buvo sumokėti muitai, pašalintas arba sumažintas tiek, kad tapo mažesnis už galiojantį muitą. 2005 m. pateikta 12 naujų muito grąžinimo prašymų. Priimti keturi sprendimai atmesti grąžinamų išmokų prašymus, o 1 prašymą importuotojai atsiėmė. Pirmą kartą pateiktos paraiškos, kuriose prašoma grąžinti sumokėtus kompensacinius muitus. 8. TEISMINė PERžIūRA: TEISINGUMO TEISMO (TT) IR PIRMOSIOS INSTANCIJOS TEISMO (PIT) SPRENDIMAI 2005 m. penkis sprendimus dėl AD arba AS priėmė Pirmosios instancijos teismas ir vieną Teisingumo Teismas. 3 iš 5 Pirmosios instancijos teismo sprendimų Teismas patvirtino Eurocoton sprendimą (žr. 22-ąją metinę ataskaitą Europos Parlamentui) ir panaikino Tarybos sprendimą nepriimti Komisijos pasiūlytų galutinių AD priemonių dėl nepagrįstumo. Faktas, kad valstybės narės nepasiekė paprastos balsų daugumos, nelaikomas tinkamai pagrįstu. Siūlomų priemonių atsisakymas turi būti pagrįstas laikantis pagrindinio reglamento nuostatų. Kitas dvi bylas pareiškėjai atsiėmė. Išsami sprendimų santrauka pateikiama darbiniame dokumente. 2005 m. pateiktos 6 naujos bylos – penkios Pirmosios instancijos teismui ir viena Teisingumo Teismui. Iki 2005 m. pabaigos Pirmosios instancijos teisme ir Teisingumo teisme nagrinėjamų AD ir AS bylų sąrašas pateikiamas darbinio dokumento S priede. 9. PASAULIO PREKYBOS ORGANIZACIJOS (PPO) VEIKLA 9.1. Ginčų sprendimas AD, AS ir AP srityse PPO savo nariams numato griežtą ginčų dėl PPO susitarimų sprendimo procedūrą. 2005 m buvo baigta viena ginčų sprendimo procedūra, kuri didžia dalimi patvirtino Bendrijos požiūrį. Tai antisubsidijų procedūra dėl Korėjos Respublikos kilmės dinaminės laisvosios kreipties atmintinių (DRAMs). Išsami informacija pateikiama šios ataskaitos darbiniame dokumente. 9.2. Kita PPO veikla 2005 m. derybos pagal Dohos plėtros darbotvarkę gerokai suintensyvėjo. Derybas papildė diskusijos dėl pasiūlymų pateikti konkrečius teisės aktus galimiems pakeitimams. Bendrija aktyviai dalyvavo ne tik plenariniuose posėdžiuose, bet ir dvišaliuose bei daugiašaliuose susitikimuose, kurių tikslas – išsamiau aptarti įvairius pateiktus pasiūlymus su kitais PPO nariais. Šiuo atžvilgiu Bendrija ir toliau stengėsi sugriežtinti skaidrumo ir vykdymo taisykles, sugriežtinti peržiūrų taisykles, privalomą mažesnio muito taisyklę[3] ir viešųjų interesų tikrinimą bei sumažinti tyrime bendradarbiaujančių šalių mokestį ir taip gynė tam tikrus pasiūlymus. Be to, Bendrija buvo viena aktyviausių mūsų iniciatyva įkurtos už klausimynus ir patikrinimą atsakingos darbo grupės narių. Dėl subsidijų žuvininkystės sektoriui: vis daugiau šalių pritaria Bendrijos pateiktuose pasiūlymuose nurodytam „nuosaikiam“ požiūriui. Bendrija taip pat pritarė tvirtam vykdymo ir skaidrumo mechanizmui, kuriuo būtų galima užtikrinti visų naujų principų įgyvendinimą. Dėl subsidijų diskusijose pamažu dėmesys buvo telkiamas į tam tikrus esminius klausimus. Dėl procedūrų Bendrija siūlė patobulintas antisubsidijų tyrimų taisykles. Žinoma, savo darbą tęsė ir antidempingo, subsidijų ir kompensacijų bei apsaugos priemonių komitetai. 2005 m. gruodžio mėn. Honkonge ministrai nusprendė sustiprinti ir paspartinti derybas, remiantis išsamiais rašytiniais pasiūlymais, ir kuo greičiau užbaigti pasiūlymų analizę. Be to, ministrai taisyklių grupės pirmininką įgaliojo parengti konsoliduotus tekstus, kurie taps paskutinio derybų etapo pagrindu. 10. IšVADA 2005 m. buvo pirmieji naujos padidėjusios Komisijos metai. Vertinant pagal inicijuotų naujų procedūrų ir nustatytų priemonių skaičių, šie metai buvo vidutiniai prekybos apsaugos veiklos atžvilgiu. Tačiau priemonių, kurių taikymo laikas tais metais baigėsi, skaičius gerokai padidėjo, tad jų liko tik 147, palyginti su 156 2004 m. Tai atspindi skirtingus ekonomikos ciklo pasaulio ekonomikoje etapus, palyginti su 1990-ųjų pabaiga. Metai buvo turiningi daugeliu kitų atžvilgių, kaip pavyzdžiui, pasirengimas 2007 m. ES plėtrai ir atvejis dėl tekstilės gaminių ir lašišų apsaugos priemonių. Šių metų atskaitoje matyti, kad EB prekybos apsaugos priemones taiko atsargiai, ir patvirtinama, kad tyrimai atliekami laikantis griežtų taisyklių ir profesionaliai. Tačiau pagrįstais atvejais Bendrija yra pasirengusi kovai su nesąžininga prekyba. Skaidrumas ir griežtas prekybos apsaugos priemonių taikymas yra neatsiejami, tai atspindima 2004 m. ir 2005 m. įstatyminės bazės pakeitimuose. Komisija yra pasiryžusi ir ateityje tęsti tokią veiklą. [1] http://ec.europa.eu/trade/issues/sectoral/competitiveness/global_europe_en.htm [2] Darbinio dokumento 1 lentelėje pateikta statistinė informacija apie naujus 2001–2005 m. tyrimus, atliktus vadovaujantis pagrindinių reglamentų 5 ir 10 straipsniais. [3] Mažesnio muito taikymo principas reikalauja, kad Bendrijos nustatytos priemonės būtų mažesnės už dempingo arba subsidijos skirtumą, jeigu tokio mažesnio muito pakanka, kad būtų pašalinta Bendrijos pramonei padaryta žala.